CELEX: 32021D1827
Language: sl
Date: 2021-10-18 00:00:00
Title: Izvedbeni sklep Komisije (EU) 2021/1827 z dne 18. oktobra 2021 o standardih za poštne storitve in izboljšanje kakovosti storitev v podporo Direktivi 97/67/ES Evropskega parlamenta in Sveta (Besedilo velja za EGP)

19.10.2021   
               
               
                  SL
               
               
                  Uradni list Evropske unije
               
               
                  L 369/16
               
            
         IZVEDBENI SKLEP KOMISIJE (EU) 2021/1827
         z dne 18. oktobra 2021
         o standardih za poštne storitve in izboljšanje kakovosti storitev v podporo Direktivi 97/67/ES Evropskega parlamenta in Sveta
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 20 Direktive 97/67/ES Evropskega parlamenta in Sveta (2) morajo države članice zagotoviti, da se izvajalci univerzalnih storitev v interesu uporabnikov sklicujejo na standarde, objavljane v Uradnem listu Evropske unije, kadar je to potrebno, in še zlasti, kadar predložijo podatke iz člena 6 navedene direktive.
                  
               
                     (2)
                  
                  
                     Komisija je 9. oktobra 2008 izdala mandat za standardizacijo M/428 na področju poštnih storitev. Z Izvedbenim sklepom Komisije C(2016) 4876 (3) je Komisija od Evropskega odbora za standardizacijo (CEN) zahtevala pripravo in revizijo evropskih standardov ali evropskih standardizacijskih dokumentov v podporo izvajanju člena 20 Direktive 97/67/ES in v podporo ukrepu št. 5 iz Sporočila Komisije z naslovom „Načrt za izpopolnitev enotnega trga za dostavo paketnih pošiljk – Krepitev zaupanja v dostavne storitve in spodbujanje spletne prodaje“ (4).
                  
               
                     (3)
                  
                  
                     Na podlagi zahteve iz Izvedbenega sklepa C(2016) 4876 je CEN revidiral standard EN 13850:2012 o merjenju časa prenosa od sprejema do vročitve za posamične pošiljke prednostne pošte in pošte prvega razreda ter ga nadomestil s standardom 13850:2020; revidiral je standard EN 14012:2008 o načelih ravnanja s pritožbami in ga nadomestil s standardom EN 14012:2019; revidiral je standard EN 14615:2005 o digitalnih poštnih označbah, da bi ga prilagodil novim zahtevam za varno tiskanje podatkov, in ga nadomestil s standardom EN 14615:2017; revidiral je standarda EN 14142-1:2011 in CEN/TR 14142-2:2011, da bi ju prilagodil novemu mednarodnemu standardu ISO 19160-4:2017 o naslavljanju (Sestavni deli in jezikovne predloge mednarodnega poštnega naslova), in ju nadomestil s standardom EN ISO 19160-4:2017.
                  
               
                     (4)
                  
                  
                     Na podlagi zahteve iz mandata za standardizacijo M/428 z dne 9. oktobra 2008 je CEN revidiral standard EN 14508:2003+A1:2007 o času prenosa za neprednostno pošto in ga nadomestil s standardom EN 14508:2016; revidiral je EN 14534:2003+A1:2007 o času prenosa za masovno pošto in ga nadomestil s standardom EN 14534:2016, kakor je bil popravljen s standardom EN 14534:2016/AC:2017, ter popravil standard EN 13724:2013 o odprtinah na hišnih predalčnikih in vratnih režah za pisma z objavo popravka EN 13724:2013/AC:2016.
                  
               
                     (5)
                  
                  
                     Sklici na standarde EN 13850:2012, EN 14012:2008, EN 14142:2011, EN 14508:2003+A1:2007, EN 14534:2003+A1:2007, EN 14615:2005 in EN 13724:2013 so bili objavljeni s Sporočilom Komisije 2015/C 159/01 (5).
                  
               
                     (6)
                  
                  
                     Komisija je skupaj s CEN ocenila, ali so standardi EN 13850:2020, EN 14012:2019, EN 14615:2017 in EN ISO 19160-4:2017 skladni z zahtevo iz Izvedbenega sklepa C(2016) 4876.
                  
               
                     (7)
                  
                  
                     Komisija je skupaj s CEN ocenila, ali sta standarda EN 14508:2016 in EN 14534:2016, kakor je bil popravljen s standardom EN 14534:2016/AC:2017, skladna z zahtevo iz mandata za standardizacijo M/428 z dne 9. oktobra 2008.
                  
               
                     (8)
                  
                  
                     Standardi EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 in EN 14534:2016, kakor je bil popravljen s standardom EN 14534:2016/AC:2017, so skladni z zahtevo po stalnem usklajevanju tehničnih standardov iz Direktive 97/67/ES. Zato je ustrezno objaviti sklice na navedene standarde in popravek EN 13724:2013/AC:2016 standarda EN 13724:2013 v Uradnem listu Evropske unije.
                  
               
                     (9)
                  
                  
                     Standardi EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 in EN 14534:2016, kakor je bil popravljen s standardom EN 14534:2016/AC:2017, nadomeščajo standarde EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 in EN 14534:2003+A1:2007. Zato je treba odstraniti sklice na standarde EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 in EN 14534:2003+A1:2007 iz Uradnega lista Evropske unije.
                  
               
                     (10)
                  
                  
                     Zaradi jasnosti in pravne varnosti bi bilo treba v enem aktu objaviti popoln seznam sklicev na tehnične standarde, pripravljene v podporo Direktivi 97/67/ES. Zato bi bilo treba v ta sklep vključiti tudi druge sklice na tehnične standarde, objavljene v Sporočilu 2015/C 159/01. Zato je primerno, da se navedeno sporočilo razveljavi –
                  
               SPREJELA NASLEDNJI SKLEP:
         
            Člen 1
            Sklici na tehnične standarde za poštne storitve in izboljšanje kakovosti storitve, pripravljene v podporo Direktivi 97/67/ES in navedene v Prilogi k temu sklepu, se objavijo v Uradnem listu Evropske unije.
         
         
            Člen 2
            Sporočilo 2015/C 159/01 se razveljavi.
         
         
            Člen 3
            Ta sklep začne veljati dvajseti dan po objavi v Uradnem listu Evropske unije.
         
         
            V Bruslju, 18. oktobra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 316, 14.11.2012, str. 12.
         
            (2)  Direktiva 97/67/ES Evropskega parlamenta in Sveta z dne 15. decembra 1997 o skupnih pravilih za razvoj notranjega trga poštnih storitev v Skupnosti in za izboljšanje kakovosti storitve (UL L 15, 21.1.1998, str. 14).
         
            (3)  Izvedbeni sklep Komisije C(2016) 4876 z dne 1. avgusta 2016 o zahtevi za standardizacijo Evropskemu odboru za standardizacijo v zvezi s poštnimi storitvami in izboljšanjem kakovosti storitev v podporo Direktivi 97/67/ES Evropskega parlamenta in Sveta z dne 15. decembra 1997.
         
            (4)  COM(2013) 886 final z dne 16. decembra 2013.
         
            (5)  Sporočilo Komisije v okviru izvajanja Direktive 97/67/ES Evropskega parlamenta in Sveta z dne 15. decembra 1997 o skupnih pravilih za razvoj notranjega trga poštnih storitev v Skupnosti in za izboljšanje kakovosti storitve (Objava naslovov in sklicev tehničnih standardov v smislu člena 20 direktive) (UL C 159, 13.5.2015, str. 1).
      
      
         
            PRILOGA
            
                        
                           Št.
                        
                     
                     
                        
                           Sklic standarda
                        
                     
                  
                        1.
                     
                     
                        EN 13619:2002
                        Poštne storitve – Prenos pošiljk – Optične karakteristike za prenos pisemskih pošiljk
                     
                  
                        2.
                     
                     
                        EN 13724:2013
                        Poštne storitve – Odprtine na hišnih predalčnikih in vratne reže za pisma – Zahteve in preskusne metode
                        EN 13724:2013/AC:2016
                     
                  
                        3.
                     
                     
                        EN 13850:2020
                        Poštne storitve – Kakovost storitev – Merjenje časa prenosa od sprejema do vročitve za posamične pošiljke prednostne pošte in pošte prvega razreda
                     
                  
                        4.
                     
                     
                        EN 14012:2019
                        Poštne storitve – Kakovost storitve – Načela ravnanja s pritožbami
                     
                  
                        5.
                     
                     
                        EN 14508:2016
                        Poštne storitve – Kakovost storitev – Merjenje časa prenosa od sprejema do vročitve za posamične pošiljke prednostne pošte in pošte drugega razreda
                     
                  
                        6.
                     
                     
                        EN 14534:2016
                        Poštne storitve – Kakovost storitev – Merjenje časa prenosa od sprejema do vročitve za masovno pošto
                        EN 14534:2016/AC:2017
                     
                  
                        7.
                     
                     
                        EN 14615:2017
                        Poštne storitve – Digitalne poštne označbe – Uporaba, varnost in oblikovanje
                     
                  
                        8.
                     
                     
                        EN ISO 19160-4:2017
                        Naslavljanje – 4. del: Sestavni deli in jezikovne predloge mednarodnega poštnega naslova (ISO 19160-4:2017)